આ અંગેની વધુ માહિતી આપતા આ વિસ્તારના રહિશોએ જણાવ્યું હતું કે, પશ્ચિમ વિસ્તારમાં ઈન્દીરાનગર તુટેલી પાણીની ટાંકી, મૂર્તિવાળાનું ફળિયા તરફ જવાના માર્ગમાં ગટરના ગંદા પાણીનો નિકાલ થતો નથી. જેના કારણે આ પાણી ઉભરાઇને બહાર આવી રહ્યું છે. મુખ્ય માર્ગો પર આ પાણી ફરી રહ્યું છે. હાલમાં વરસાદની સિઝન છે. એવામાં વરસાદી પાણીના નિકાલની પણ કોઇ જ વ્યવસ્થા નથી. જેના કારણે સ્થાનિકોને આ ગંદા પાણીમાં થઇને પસાર થવાની ફરજ પડી રહી છે. આ બાબતે વારંવાર રજૂઆતો કરવામાં આવી છે. પરંતુ પાલિકા દ્વારા કોઇ જ કાર્યવાહી કરવામાં આવતી નથી.